*Likumprojekts*

**Grozījumi Civilprocesa likumā**

Izdarīt [Civilprocesa likumā](http://likumi.lv/ta/id/50500-civilprocesa-likums) (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 63., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr.; 2019, 52. nr.) šādus grozījumus:

1. Izteikt 34. panta pirmās daļas 7. punktu šādā redakcijā:

“7) par prasības nodrošinājuma pieteikumu vai pagaidu aizsardzības pieteikumu — 70 *euro”*;

2. Papildināt 82.1panta otro daļu pēc vārdiem “juridisko personu” ar vārdiem “tai skaitā ar tās saistīto vai koncerna sastāvā ietilpstošo juridisko personu”;

 3. Izteikt ceturtās sadaļas 19.nodaļas nosaukumu šādā redakcijā:  “**Prasības nodrošināšana un pagaidu aizsardzība**”;

4. Izteikt 137. pantu jaunā redakcijā:

“**137. pants. Prasības nodrošināšanas un pagaidu aizsardzības pamats un pieteikuma saturs**

(1) Prasības nodrošināšana ir tiesiskās aizsardzības līdzekļa piemērošana mantiska rakstura prasībās, ja ir pamats uzskatīt, ka tiesas sprieduma izpilde lietā varētu kļūt apgrūtināta vai neiespējama.

(2) Pagaidu aizsardzība ir pagaidu tiesiskās aizsardzības līdzekļa piemērošana mantiska vai nemantiska rakstura prasībās, ja ir pamats uzskatīt, ka līdz galīgā nolēmuma spēkā stāšanās brīdim var tikt izdarīts prasītāja tiesību aizskārums, tas var būtiski palielināties vai atkārtoties, un ja tiesiskās aizsardzības līdzekļa piemērošana nepieciešama iespējamā kaitējuma novēršanai. Pagaidu aizsardzība ir tiesiskās aizsardzības līdzekļa piemērošana arī gadījumos, kad līdz galīgā nolēmuma spēkā stāšanās brīdim jānosaka strīdīgu attiecību pagaidu noregulējums, ja tas nepieciešams prasītājam iespējamo nelabvēlīgo seku novēršanai.

(3) Tiesa vai tiesnesis pēc prasītāja motivēta pieteikuma var pieņemt lēmumu par prasības nodrošināšanu vai pagaidu aizsardzības piemērošanu. Prasības nodrošināšanu un pagaidu aizsardzību var piemērot arī vienlaikus.

(4) Pieteikumā norādāms:

1) tās tiesas nosaukums, kurai iesniegts pieteikums;

11) prasītāja vārds, uzvārds, personas kods, deklarētā dzīvesvieta, bet, ja tādas nav, — dzīvesvieta; juridiskajai personai — tās nosaukums, reģistrācijas numurs un juridiskā adrese. Ja prasītājs piekrīt elektroniskajai saziņai ar tiesu vai tas ir šā likuma 56. panta 2.3 daļā minētais subjekts, norāda arī elektroniskā pasta adresi un, ja tas ir reģistrējies tiešsaistes sistēmā saziņai ar tiesu, ietver arī norādi par reģistrēšanos. Prasītājs papildus var norādīt arī citu adresi saziņai ar tiesu;

12) atbildētāja, trešās personas vārds, uzvārds, personas kods, deklarētā dzīvesvieta un deklarācijā norādītā papildu adrese, bet, ja tādas nav, — dzīvesvieta; juridiskajai personai — tās nosaukums, reģistrācijas numurs un juridiskā adrese. Atbildētāja personas kodu vai reģistrācijas numuru norāda, ja tas ir zināms;

13) prasītāja pārstāvja (ja prasību ceļ pārstāvis) vārds, uzvārds, personas kods un adrese saziņai ar tiesu; juridiskajai personai — tās nosaukums, reģistrācijas numurs un juridiskā adrese. Ja prasītāja pārstāvis, kura deklarētā dzīvesvieta vai norādītā adrese saziņai ar tiesu ir Latvijā, piekrīt elektroniskajai saziņai ar tiesu, norāda arī elektroniskā pasta adresi un, ja tas ir reģistrējies tiešsaistes sistēmā saziņai ar tiesu, ietver arī norādi par reģistrēšanos. Ja prasītāja pārstāvja deklarētā dzīvesvieta vai norādītā adrese ir ārpus Latvijas, papildus norāda elektroniskā pasta adresi vai paziņo par savas dalības reģistrēšanu tiešsaistes sistēmā. Ja prasītāja pārstāvis ir zvērināts advokāts, papildus norāda zvērināta advokāta elektroniskā pasta adresi;

2) prasības priekšmets;

3) mantiska rakstura prasībās - prasības summa;

4) prasības nodrošinājuma vai pagaidu aizsardzības līdzeklis, kuru prasītājs lūdz piemērot;

5) apstākļi, ar kuriem prasītājs pamato prasības nodrošināšanas vai pagaidu aizsardzības nepieciešamību.

 (5) Izskatīt jautājumu par prasības nodrošināšanu vai pagaidu aizsardzību pieļaujams jebkurā procesa stadijā, kā arī pirms prasības celšanas tiesā.

 (6) Pieteikumam pievienojami dokumenti, kas apstiprina apstākļus, uz kuriem pamatota prasības nodrošināšanas vai pagaidu aizsardzības nepieciešamība.”

5. Papildināt 138. panta pirmās daļas 5. punktu pēc vārdiem “noteiktas darbības” ar vārdiem “vai pienākums atbildētājam noteiktā termiņā veikt noteiktas darbības”;

6. Papildināt likumu ar 138.1 pantu šādā redakcijā:151Parādīt iespējasSlēpt iespējas

* **Drukāt pantu**
* **Saglabāt kā PDF**
* **Pievienot piezīmi**
* **Atsauce uz pantu**

“**138.1 Pagaidu aizsardzības līdzekļi**

 (1) Pagaidu aizsardzības līdzekļi ir:

1) atbildētājam piederošas kustamas mantas apķīlāšana;

2) aizlieguma vai citasatzīmes ierakstīšana zemesgrāmatā, attiecīgās kustamas mantas reģistrā vai citā publiskā reģistrā;

3) aizliegums atbildētājam veikt noteiktas darbības vai pienākums atbildētājam noteiktā termiņā veikt noteiktas darbības;

4) izpildu darbības atlikšana (arī aizliegums tiesu izpildītājam nodot naudu vai mantu piedzinējam vai parādniekam vai mantas pārdošanas apturēšana).

(2) Piemērojot pagaidu aizsardzību ar aizlieguma vai citas atzīmes ierakstīšanu zemesgrāmatā, attiecīgās kustamas mantas reģistrā vai citā publiskā reģistrā, lēmumā norāda, kāda veida aizliegums vai atzīme ierakstāma.”

 7. 139. pantā:

izteikt panta nosaukumu šādā redakcijā:

"**139. pants. Prasības nodrošināšana un pagaidu aizsardzība pirms prasības celšanas**";

aizstāt pirmās daļas otrajā teikumā vārdus “tiesību pēc saistības” ar vārdiem “prasības tiesību”

papildināt pantu ar 1.1 daļu šādā redakcijā:

“(11) Iespējamais prasītājs var lūgt pagaidu aizsardzību pirms prasības celšanas, ja sniedz pierādījumus, ka kavēšanās var radīt būtisku kaitējumu, un iesniegtie pierādījumi apliecina nepieciešamību steidzami piemērot pagaidu aizsardzību”;

papildināt panta otro un trešo daļu pēc vārdiem “prasības nodrošināšanu” ar vārdiem “vai pagaidu aizsardzību”;

 8. Papildināt 140. pantu ar 2.1 un 2.2 daļu šādā redakcijā:

“(21) Lietās, kurās prasības priekšmets ir naudas prasījums, tiesa vai tiesnesis, pieņemot lēmumu par prasības nodrošinājumu, uzliek par pienākumu prasītājam nodrošināt iespējamos zaudējumus atbildētājam 5 % apmērā no prasījuma summas, bet ne mazāk kā 70 *euro*, iemaksājot naudas summu tiesu izpildītāja depozīta kontā. Tiesa var pilnīgi vai daļēji atbrīvot no pienākuma nodrošināt zaudējumus, ja izņēmuma kārtā zaudējumu nodrošināšana nav atbilstoša lietas apstākļiem vai ievērojot fiziskās personas mantisko stāvokli.

(22) Ja šā panta 2.1 daļā uzliktais pienākums nav izpildīts un prasītājs nav iesniedzis tiesā tiesu izpildītāja izsniegtu apliecinājumu par summas iemaksu viņa depozīta kontā tiesas vai tiesneša noteiktajā termiņā, tiesa vai tiesnesis pieņem lēmumu par prasības nodrošinājuma līdzekļa atcelšanu.”;154

9. Papildināt likumu ar 140.1 pantu šādā redakcijā:

**“140.1 pants. Pagaidu aizsardzības jautājumu izskatīšana**

(1) Izlemjot jautājumu par pagaidu aizsardzību, tiesa vai tiesnesis ņem vērā prasības pirmšķietamo (*prima facie*) formālo juridisko pamatojumu un samērīgumu starp pušu tiesiskajām interesēm un pagaidu aizsardzības līdzekļa piemērošanas ietekmi uz tām.

(2) Pieteikumu par pagaidu aizsardzību, tiesa vai tiesnesis izlemj 15 dienu laikā pēc pieteikuma saņemšanas, nerīkojot tiesas sēdi un iepriekš nepaziņojot lietas dalībniekiem. Ja tiesa vai tiesnesis atzīst par nepieciešamu noskaidrot papildu apstākļus, pieteikumu izlemj 15 dienu laikā pēc tā saņemšanas, pēc tiesas ieskataaicinot pieteicēju un iespējamos lietas dalībniekus ierasties uz tiesas sēdi. Šo personu neierašanās nav šķērslis pieteikuma izskatīšanai.

(3) Ja kavēšanās varētu radīt neatgriezenisku kaitējumu un ja nav nepieciešams pieprasīt papildu pierādījumus, pieteikumu par pagaidu aizsardzību tiesa vai tiesnesis izlemj ne vēlāk kā nākamajā dienā pēc lietas ierosināšanas vai, ja lieta jau ierosināta, ne vēlāk kā nākamajā dienā pēc pieteikuma saņemšanas, iepriekš nepaziņojot atbildētājam un citiem lietas dalībniekiem.

(4) Apmierinot pieteikumu par pagaidu aizsardzību, tiesa vai tiesnesis var uzdot prasītājam, lai tas nodrošina zaudējumus, kas varētu rasties atbildētājam sakarā ar pagaidu aizsardzības piemērošanu, iemaksājot noteiktu naudas summu tiesu izpildītāja depozīta kontā vai iesniedzot tiesā līdzvērtīgu garantiju. Ja prasītājs nav izpildījis uzlikto pienākumu vai nav iesniedzis tiesā tiesu izpildītāja izsniegtu apliecinājumu par naudas summas iemaksu viņa depozīta kontā tiesas vai tiesneša noteiktajā termiņā, tiesa vai tiesnesis pieņem lēmumu par pagaidu aizsardzības līdzekļa atcelšanu.

(5) Tiesa pēc lietas dalībnieka vai iespējamā lietas dalībnieka pieteikuma var aizstāt noteikto pagaidu aizsardzības līdzekli ar citu līdzekli.

(6) Apmierinot pieteikumu par pagaidu aizsardzības līdzekļa aizstāšanu ar citu līdzekli, tiesa var atkārtoti lemt par prasītājam saskaņā ar šā panta ceturto un astoto daļu uzlikto pienākumu.

(7) Pagaidu aizsardzību pēc puses motivēta pieteikuma var atcelt tā pati tiesa, kura piemērojusi pagaidu aizsardzību, vai tiesa, kuras lietvedībā atrodas lieta izskatīšanai pēc būtības. Izlemjot jautājumu par pagaidu aizsardzības atcelšanu, tiesa vai tiesnesis izvērtē šā panta pirmajā daļā norādītos nosacījumus, ņemot vērā puses iesniegtos pierādījumus un pamatojumu. Atbildētājs pieteikumā var ietvert pamatojumu par zaudējumiem, kas tam radušies piemērotā pagaidu aizsardzības līdzekļa dēļ vai varētu rasties, ja pagaidu aizsardzības līdzeklis netiek atcelts.

(8) Noraidot pieteikumu par pagaidu aizsardzības atcelšanu, tiesa vai tiesnesis vienlaikus var uzlikt prasītājam par pienākumu nodrošināt šā panta septītajā daļā minētos zaudējumus, iemaksājot tiesas noteiktu naudas summu tiesu izpildītāja depozīta kontā 20 dienu laikā no lēmuma pieņemšanas dienas.

(9) Tiesa pēc lietas dalībnieka vai iespējamā lietas dalībnieka pieteikuma saņemšanas pieņem lēmumu par pagaidu aizsardzības atcelšanu, ja lēmums par pagaidu aizsardzības piemērošanu pieņemts pirms prasības celšanas un tiesas noteiktajā termiņā prasība nav celta.

(10) Noraidot prasību, atstājot prasību bez izskatīšanas vai izbeidzot tiesvedību, tiesa attiecīgajā nolēmumā atceļ pagaidu aizsardzību. Pagaidu aizsardzība ir spēkā līdz dienai, kad nolēmums stājas likumīgā spēkā.

(11) Apmierinot prasību, tiesa lemj par piemērotās pagaidu aizsardzības atcelšanu vai turpināšanu līdz sprieduma izpildei.

(12) Ja lēmums par pagaidu aizsardzību pieņemts pirms prasības celšanas un tiesas noteiktajā termiņā prasība nav celta, tiesa vai tiesnesis pēc iespējamā prasītāja vai lietas dalībnieka pieteikuma saņemšanas pieņem lēmumu par pagaidu aizsardzības atcelšanu.

(13) Pieteikumu par pagaidu aizsardzības līdzekļa atcelšanu vai aizstāšanu izlemj tiesas sēdē, iepriekš par to paziņojot lietas dalībniekiem. Šo personu neierašanās nav šķērslis pieteikuma izskatīšanai.”

10. 141. pantā:

izteikt panta nosaukumu šādā redakcijā:

"**141. pants. Prasības nodrošinājuma un pagaidu aizsardzības jautājumos pieņemto lēmumu paziņošana un pārsūdzēšana**";

papildināt panta pirmo daļu pēc vārdiem “minēto lēmumu” ar vārdiem un skaitļiem “1401. panta piektajā daļā minēto lēmumu”, pēc vārdiem “par prasības nodrošināšanu” ar vārdiem “vai pieteikums par pagaidu aizsardzību”, pēc vārdiem “prasības nodrošinājuma” ar vārdiem “vai pagaidu aizsardzības”, pēc vārdiem “ar prasības nodrošināšanu” ar vārdiem “vai pagaidu aizsardzību” un pēc vārdiem un skaitļiem “5.1 daļa” ar vārdiem un skaitļiem “un 1401. panta ceturtā, sestā un astotādaļa)”;

papildināt panta 1.1 daļu pēc vārdiem “prasības nodrošināšanu” ar vārdiem “vai pagaidu aizsardzību”;

papildināt panta otro daļu pēc vārdiem “prasības nodrošināšanu” ar vārdiem “vai pagaidu aizsardzību”;

papildināt panta trešo daļu pēc vārdiem “prasības nodrošināšanu” ar vārdiem “vai pagaidu aizsardzību”.

papildināt pantu ar trešo daļu šādā redakcijā:

“(3) Ja lēmums par pagaidu aizsardzības piemērošanu pieņemts bez atbildētāja vai citu lietas dalībnieku klātbūtnes, atbildētājam un citiem lietas dalībniekiem tiesa paziņo par šo lēmumu ne vēlāk kā nākamajā dienā pēc tam, kad saņemts tiesu izpildītāja paziņojums par pagaidu aizsardzības izpildi.”

11. 142. pantā:

Izteikt panta nosaukumu šādā redakcijā:

“**142. pants. Prasības nodrošinājuma un pagaidu aizsardzības jautājumos pieņemto lēmumu izpilde”**

papildināt panta pirmo daļu pēc skaitļiem un vārdiem “(140. panta pirmā daļa)” ar vārdiem un skaitļiem “un pagaidu aizsardzības piemērošanu (140.1 panta pirmā daļa)”, pēc skaitļiem un vārdiem “(140. panta piektā un desmitā daļa)” ar vārdiem un skaitļiem “un pagaidu aizsardzības atcelšanu (140.1 panta septītā daļa)”;

papildināt panta otro daļu pēc vārdiem “prasības nodrošināšanu” ar vārdiem “un pagaidu aizsardzības piemērošanu”, pēc vārdiem un skaitļiem “140. panta otrajā daļā” ar vārdiem “2.1 daļā vai 140.1 panta ceturtajā daļā”;

aizstāt trešajā daļā vārdu "ar” ar vārdiem “vai pagaidu aizsardzība piemērota uz” papildināt panta trešo daļu pēc vārda “aizlieguma” ar vārdiem “vai citas” un pēc vārda “ierakstīšanu” ar vārdu “zemesgrāmatā”;

papildināt panta ceturto, sesto un astoto daļu pēc vārdiem “prasības nodrošināšanu” ar vārdiem “vai pagaidu aizsardzības piemērošanu”;

papildināt panta sesto daļu pēc vārdiem “noteiktas darbības” ar vārdiem “vai pienākumu atbildētājam veikt noteiktas darbības”;

papildināt panta astoto daļu pēc vārdiem “prasības nodrošinājuma” ar vārdiem “un pagaidu aizsardzības” un pēc vārdiem “prasības nodrošinājums” ar vārdiem “vai pagaidu aizsardzība”;

papildināt panta devīto daļu pēc vārdiem “prasības nodrošinājuma” ar vārdiem “vai pagaidu aizsardzības” un izslēgt pirmajā teikumā pēc vārdiem “aizstājošo” un “aizstāto” vārdus "prasības nodrošinājuma”.

12. 142.1 pantā:

Izteikt panta nosaukumu šādā redakcijā:

“**142.1 pants. Rīcība ar prasības nodrošinājuma vai pagaidu aizsardzības ietvaros apķīlātu kustamu mantu, kas ātri bojājas”**

papildināt panta otrās daļas pirmo teikumu pēc vārdiem “prasības nodrošināšanu” ar vārdiem “vai pagaidu aizsardzību”, pēc vārdiem “prasības nodrošināšanai” ar vārdiem “vai pagaidu aizsardzībai”;

papildināt panta trešās daļas otro teikumu pēc vārdiem “prasības nodrošinājuma” ar vārdiem “vai pagaidu aizsardzības” un trešo teikumu pēc vārdiem “prasības nodrošināšanai” ar vārdiem “vai pagaidu aizsardzībai”;

papildināt panta ceturto daļu pēc vārdiem “prasības nodrošinājumu” ar vārdiem “vai pagaidu aizsardzību”.

13. 143. pantā:

Izteikt panta nosaukumu šādā redakcijā:

**“143. pants. Ar prasības nodrošināšanu un pagaidu aizsardzību radīto zaudējumu atlīdzināšana”**

papildināt pantu pēc vārdiem “prasības nodrošināšanu” ar vārdiem “vai pagaidu aizsardzības piemērošanu”, pēc vārda “nodrošinājums” ar vārdiem “vai pagaidu aizsardzība” un pēc skaitļa un vārdiem “140. panta astotajā daļā” ar vārdiem un skaitļiem “vai 140.1 divpadsmitajā daļā”.

14. Aizstāt 434. panta 3.1 daļā skaitļus un vārdus "454.panta 2.2 daļu" ar skaitļiem un vārdiem “454.panta 2.1 daļu” un aizstāt vārdus “apelācijas sūdzība” ar vārdiem “kasācijas sūdzība”.

15. 620. pantā:

Izteikt panta nosaukumu šādā redakcijā:

**“620. pants. Sekas, kas rodas, ja neizpilda nolēmumu, kas uzliek parādniekam par pienākumu izpildīt noteiktas darbības”**

aizstāt visā pantā vārdu “spriedums” (attiecīgajā locījumā) ar vārdu “nolēmums” (attiecīgajā locījumā);

aizstāt ceturtās daļas piektajā teikumā skaitli un vārdu “750 *euro*” ar skaitli un vārdu “3000 *euro*”.